Na osnovu člana 230. i 232. Zakona o privrednim društvima (Službene novine Federacije BiH, br.81/15), Statuta Komar-tvornica gipsa z.d.d.iz Donjeg Vakufa, i Zahtjeva za sazivanje skupštine dioničara br.2761/22, predsjednik Nadzornog odbora objavljuje, sljedeće:

**O B A V J E Š T E NJ E**

**o sazivanju XXIX vanredne skupšitne društva**

**I** Saziva se XXIX vanredna skupština zatvorenog dioničarskog društva Komar-tvornica gipsa iz Donjeg

Vakufa na dan 20.09.2022. godine (utorak) koja će se održati u prostorijama male sale Doma kulture, ul.770. Slavne brdske brigade bb, sa početkom rada u 13:00 sati.

**II** Predsjednik Nadzornog odbora odlukom broj 2761/22 imenuje Odbor za glasanje, u čijem je sastavu: Opardija Amra, Robović Armin, Šutković Ševket.

Zapisnik skupštine vodit će Amra Vinčević.

**DNEVNI RED**

Za skupštinu je predložen sljedeći dnevni red:

1. Izbor radnih tijela skupštine:
2. Predsjednika skupštine,
3. Dva ovjerivača zapisnika,
4. Izbor i imenovanje članova Nadzornog odbora z.d.d.Komar-tvornica gipsa.

**I PREDLAGANJE KANDIDATA**

Kandidata za člana Nadzornog odbora može predložiti dioničar ili grupa dioničara sa najmanje 5% dionica sa pravom glasa.

Prijedlog za člana Nadzornog odbora podnosi se pisano najkasnije osam dana od dana objavljivanja obavještenja o sazivanju skupštine u čiji je dnevni red uključeno i pitanje izbora članova Nadzornog odbora.

Kandidati za članove Nadzornog odbora moraju prije kandidature dati pisanu izjavu o prihvatanju kandidature.

**II BIRANJE ČLANOVA**

Članovi Nadzornog odbora biraju se glasanjem, u skladu sa članom 237. Zakona o privrednim duštvima, pri čemu svakoj dionici sa pravom glasa pripada broj glasova jednak broju članova Nadzornog odbora koji se biraju.

Ukupan broj glasova koji nosi svaki glasački listić raspoređuje se ravnomijerno na sve kandidate čija imena su zaokružena na istom listiću.

Kandidate koji su dobili najveći broj glasova skupština proglašava za članove Nadzornog odbora.

Na prvoj konstituirajućoj sjednici Nadzornog odbora u roku 15 dana od dana održavanja skupštine, Nadzorni odbor jednog od svojih članova bira za predsjednika Nadzornog odbora.

**III OPĆI USLOVI**

Kandidat za imenovanje na poziciju u Nadzorni odbor treba da ispunjava sljedeće opće uslove:

* da je državljanin BiH,
* da nije mlađi od 18 godina niti stariji od 65 godina,
* da nema privatni finansijski interes u reguliranom organu u koji se kandiduje,
* da nije osuđivan za krivično djelo i za privredni prestup nespojiv sa dužnošću u Nadzornom odboru 5 godina od pravosnažne presude uključujući vrijeme zatvorske kazne,
* da nije lice kojem je presudom suda zabranjeno obavljanje aktivnosti u nadležnosti Nadzornog odbora,
* da se na njega ne odnose ograničenja iz člana 252.stav 1. i 2.Zakona o privrednim duštvima,
* da ne postoje druge zakonske smetnje za obavljanje funkcije u Nadzornom odboru.

**IV POSEBNI USLOVI**

Pored općih uslova kandidat za člana Nadzornog odbora treba da ispunjava i posebne uslove:

* da ima najmanje završenu srednju stručnu spremu,
* da ima radno iskustvo od najmanje 5 godina,
* da ima komunikativne i kreativne sposobnosti za savjesno, odgovorno i odlučno obavljanje pozicije Nadzornog odbora,
* da posjeduje znanje i sposobnosti razumijevanja poslovnog izvještaja, upoznavanje privrednog prava i ukupnog zakonodavstva iz nadležnosti Nadzornog odbora,
* da ima sposobnost upravljanja finansijskim i ljudskim resursima i naklonjenost timskom radu.

**V PRAVA UČEŠĆA I GLASANJA NA SKUPŠTINI**

Pravo učešća i odlučivaja na skupštini društva ima dioničar koji se nalazio na listi dioničara kod Registra vrijednosnih papira Federacije BiH 30 dana prije datuma održavanja skupštine ili posljednjeg radnog dana koji prethodi tom roku ako on pada u neradni dan. Pravo učešća u radu i odlučivanju skupštine društva dioničar može ostvariti lično ili putem punomoćnika, koji je dužan postupati u skladu sa uputama dioničara, a ako upute nije dobio, u skladu sa razumnom prosudbom najboljeg interesa dioničara-vlastodavca.

Svi dioničari odnosno punomoćnici dioničara dužni su dostaviti prijavu za učešće u radu i odlučivanju skupštine društva, najkasnije 3 (tri) dana prije njenog održavanja.

Prijava za učešće na skupštini društva i obrazac punomoći mogu se dobiti u sjedništu društva.

Prijava se podnosi neposredno ili preporučenom poštom na adresu sjedišta društva.

Glasanje na skupštini vrši se putem glasačkih listića koji sadrže ime i broj glasova kojim raspolaže. Glasanje se vrši zaokruživanjem na glasačkom listiću „ZA“ ili „PROTIV“ prijedloga odluke ili imena kandidata pri izboru organa dioničarskog društva. Rezultate glasanja utvrđuje odbor za glasanje.

Lista dioničara duštva i svi materijali koji se nalaze na dnevnom redu sa prijedlozima odluka, dostupni su dioničarima društva u upravi Komar-Tvornica gipsa z.d.d. Donji Vakuf, ul.770.Slavne brdske brigade br.28, svaki radni dan od 7:00 do 15:00 sati, od dana objavljivanja ovog obavještenja.

Sve dodatne informacije mogu se dobiti na telefon 030/205 – 406.

Donji Vakuf, 24.08.2022. Predsjednik Nadzornog odbora

Broj: 2787/22 Kapetan Dževad